text: केंद्रीय सड़क परिवहन और जहाजरानी मंत्री नितिन गडकरी ने कहा है कि सरकार के सड़क और राजमार्ग निर्माण कार्यक्रम के तहत महत्वपूर्ण बुनियादी ढांचों के निर्माण के लिए पर्याप्त नकदी उपलब्ध है। गडकरी ने एसोचैम टीवी के साथ एक साक्षात्कार में कहा, “हमने बुनियादी ढांचा, सड़क, बंदरगाह के लिए पांच लाख करोड़ रुपये के अनुबंध पर हस्ताक्षर किए हैं। हमें कोई समस्या नहीं है, हमें सार्वजनिक, निजी निवेश प्राप्त हो रहा है। हमें सार्वजनिक-निजी भागीदारी से अच्छी प्रतिक्रिया मिल रही है।”